text: জাহাঙ্গীর আলম হলেন একজন বাংলাদেশী রাজনীতিবিদ ও ব্যাবসায়ী। তিনি গাজীপুর সিটি কর্পোরেশনের বর্তমান নির্বাচিত মেয়র। বাংলাদেশ আওয়ামী লীগের সাথে জোটবদ্ধ হয়ে তিনি জুলাই ২০১৮ সালে গাজীপুর সিটি কর্পোরেশনের মেয়র হিসেবে দ্বিতীয়বারের মত নির্বাচিত হন। তিনি অনারেবল টেক্সটাইল এন্ড কম্পোজিট লিমিটেড এবং জেড আলম অ্যাপারালসের ব্যবস্থাপনা পরিচালক।
  
  জন্ম ও শিক্ষা
  জাহাঙ্গীর আলম ৭ মে ১৯৭৯ সালে গাজীপুরে জন্মগ্রহণ করেন। তিনি চান্দনা উচ্চ বিদ্যালয় থেকে এসএসসিতে উর্ত্তীর্ণ হয়ে ভাওয়াল বদরে আলম সরকারী কলেজ থেকে স্নাতক ও মাস্টার্স ডিগ্রি অর্জন করেন। পরে জাতীয় বিশ্ববিদ্যালয় থেকে এলএলবি ডিগ্রি অর্জন করেন।
  
  রাজনৈতিক জীবন
  তিনি বাংলাদেশ ছাত্রলীগ গাজীপুর জেলা শাখার সহ-সভাপতি, বাংলাদেশ ছাত্রলীগ কেন্দ্রীয় কার্যনির্বাহী সংসদের সদস্য, বাংলাদেশ ছাত্রলীগ কেন্দ্রীয় কার্যনির্বাহী সংসদের সহ-সম্পাদক ও বাংলাদেশ ছাত্রীলীগ কেন্দ্রীয় কার্যনির্বাহী সংসদের সহ-সভাপতি ছিলেন। তিনি গাজীপুর সদর ও টঙ্গী উপজেলার ভাইস চেয়ারম্যান ও ভারপ্রাপ্ত চেয়ারম্যান ছিলেন।
  
  জুলাই ২০১৮ সালে, জাহাঙ্গীর আলম বাংলাদেশ আওয়ামী লীগের প্রার্থী হিসাবে গাজীপুর সিটি কর্পোরেশনের মেয়র নির্বাচনে নির্বাচিত হয়েছিলেন। নির্বাচনে তিনি নৌকা প্রতীক নিয়ে ৪,০০,০১০ ভোট পেয়েছিলেন এবং তার প্রতিদ্বন্দ্বী হাসান উদ্দিন সরকার ‘ধানের শীষের’ প্রতীক নিয়ে ১,৯৭,৬১১ ভোট পেয়েছিল।
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:১৯৮৯-এ জন্ম
  বিষয়শ্রেণী:গাজীপুর জেলার ব্যক্তি
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:বাংলাদেশী ব্যবসায়ী
title: জাহাঙ্গীর আলম (রাজনীতিবিদ)